Amèrica de su Sud

S'Amèrica de su Sud o Sudamèrica (grafia alternativa: "Sud-America") o Amèrica Meridionale est sa parte de su cuntinente americanu posta a su sud de s'Amèrica Tzentrale.  Atualmente est cunsiderada segundu de is bisuras unu sub-cuntinente o unu cuntinente a parte (ma isceti su de bator unu modellu de istùdiu ddu cunsiderat propiamente cuntinente).Sa definitzione de "cuntinente" (e de cusseguèntzia sa de "sub-continente") est perricada in sa comunidade iscientìfica e custu est unu de is casos in ue s'agatant pàrreres diferentes. Segundu un'àtera parte de sa comunidade iscentìfica s'Amèrica est intames s'unione de suos cuntinetes: Amèrica de su Norti e Amèrica de su Sud..

Cun s'Amèrica de su Norti e s'Amèrica Tzentrale, est una de is tres macro-regiones cun chi s'Amèrica est atualmente partzida.

S'Amèrica de su Sud est porta integramente in s'emisfèriu otzidentale e pro sa prus parte in s'emisfèriu australe. S'agatat posta intre s'ocèanu Patzìficu in s'uestu, s'ocèanu Atlànticu in s'estu, su mare de is Caràibes in su norti e format sa làcana setentrionale de su mare antàrticu in s'estremu sud. In su norti uestu, peri sa làcana intre Colòmbia e Panamà est aunida cun s'Amèrica Tzentrale.

Tenet istèrrida de 18 841 000 km², chi currespondent a unu 3,5% de sa subrafache de su praneta. Sa populatzione est carculada de èssere de unos 400 milliones de bividores.
Paisos de s'Amèrica de su Sud
Istados indipendentes
 Argentina
 Bolìvia
 Brasile
 Cile
 Colòmbia
 Ecuador
 Guyana
 Paraguay
 Perù
 Suriname
 Trinidad e Tobago
 Uruguay
 Venezuela
Dipendèntzias
 Aruba, Paisos Bàscios
 Bonaire, Paisos Bàscios
 Curazao, Paisos Bàscios
 Guyana Frantzesa, Frantza
 Ìsulas Falkland, Rennu Aunidu
 Geòrgia de su Sud e Ìsulas Sandwich meridionales, Rennu Aunidu
 Notas 

Àteros progetos
Categoria:Geografia
Categoria:Amèrica